Uf dr Tanzflächi het uf unseri Gäscht unverglichlichi Chraftstoff 5 Stimmig mit Oldies-Rock-Pop Greatest Hits erwartet. Und en ganz bsundere Augefang isch dies Mol unser DJ Pult gsi. Das hän mir als Dracula-Grusel-Schloss im Stil vo unserer dritte Party, dr Transylvania, dekoriert gha und mit vielne Special Effects verseh. E mengä Gascht isch verchlüpft wo bim Deponiere vo sim Musigwunsch plötzlig e Vogelspinne  abezchrieche cho isch. Und au euses Skelett het dr ganz Obe unermiedlig abtanzt. Und fascht pünktlich zur Mitternacht hets sogar die legendäri Grusel-Mitternachtsshow mit Gloggeschläg, Donner, Gschrei und andere schreckliche Grüsch inklusive passende Blitz-Liechteffekt geh. Dr Soundtrack vo dere Show isch überigens s selbergmixte Original gsi, wo mir bereits vor 7 Joohr für d Transylvania Party erstellt gha hän.